城巴喺1993年9月1號接辦26條中巴專利巴士線，因此買入52架12米三軸利蘭奧林比安冷氣巴士同埋33架10.4米三軸利蘭奧林比安冷氣巴士，全部配亞歷山大rh車身。另外城巴喺1992年底火炭車廠火警後，將一架燒咗嘅11米三軸利蘭奧林比安冷氣客車改成12米巴士，並且買多兩架12米三軸利蘭奧林比安冷氣巴士，亦係配亞歷山大rh雙門車身。